Euskadik Europako Eskualdeen Batzordearen aurrean nabarmendu du tokiko gobernuen eginkizuna funtzeskoa dela berreskurapen berdeari dagokionez\nIngurumen eta Jasangarritasuneko sailburuordeak, Amaia Barredok, Regions4 tokiko gobernuen sarearen eta Euskadiren izenean parte hartu du Ingurumenaren, Aldaketa Klimatikoaren eta Energiaren Batzordean, eta eskualdeek krisialdia gainditzeko duten zeregin garrantzitsua aldarrikatu du\nEusko Jaurlaritzako Ingurumen eta Jasangarritasuneko sailburuordeak, Amaia Barredok, Europako Eskualdeen Batzordeko Ingurumenaren, Aldaketa Klimatikoaren eta Energiaren Batzordean parte hartu du, Regions4 Sustainable Development tokiko gobernuen sareko presidentea den aldetik eta Euskadi ordezkatuz. Bertan azpimarratu du eskualdeen eginkizuna funtsezkoa dela berreskurapen berderako irtenbideak martxan jartzeko.\nCOVID-19aren pandemiak eragindako krisi ekonomiko, sozial eta sanitarioaren ondorioz, beharrezkoa izan da Europar Batasunaren esparruan tresna sendoak eta koherenteak garatzea eta aplikatzea, estatu kideei eta herritarrei pandemiaren ondorio suntsitzaileetatik berreskuratzen laguntzeko. Tresna horiek berreskurapenerako eta erresilientziarako estatuko planen baitan sartu dira. Ildo horretatik, tokiko eta eskualdeko agintarien zeregina funtsezkoa da plan horiek garatzeko eta aplikatzeko orduan; izan ere, euren erkidegoen inguruko aparteko ezagutza dute, eta horrek aukera ematen die erabakiak eta estrategiak eskualde bakoitzaren inguruabarretara egokitzeko.\n'Osasun-, ekonomia- eta gizarte-krisiei ingurumen-krisia gehitu behar diegu, eta konponbideak elkarri lotuta daudela jakin behar dugu. Klima-aldaketaren aurkako borrokak eta haren egokitzapen-neurriek gure biodibertsitatea babesteko ahaleginen eskutik joan behar dute; izan ere, moneta beraren bi aldeak dira eta jarduera ekonomikoaren eragile garrantzitsua dira gure eskualde eta hirientzat', adierazi du Barredo sailburuordeak bere esku-hartzean.\nZentzu horretan, Amaia Barredok forora bertaratutako tokiko eta nazio-azpiko gobernuak gonbidatu ditu Edinburgoko Adierazpenarekin bat egitera, horrela, Biodibertsitate Biologikoari buruzko Hitzarmenari eta hitzarmenari atxikitako alderdiei honako hau eskatzeko: biodibertsitatearen galera geldiarazteko neurri irmoak har ditzatela. Euskadik dagoeneko sinatu du Edinburgoko Adierazpena, mundu osoko 130 eskualde eta tokiko gobernu baino gehiagok egin duten bezala.\nRegions4 eta Edinburgoko Adierazpena\nEskoziako gobernua buru duela, Edinburgoko Adierazpena Edinburgoko Prozesuaren emaitza da. Prozesu horretan, mundu osoko tokiko eta nazio-azpiko gobernuetako ordezkariak eta agintariak bildu ziren, 2020aren osteko biodibertsitate globalaren esparru-estrategia nola garatu eztabaidatzeko. Eskualdeko eta tokiko gobernuek dibertsitate biologikoaren galera geldiarazteko ezarritako helburuak betetzeko duten eginkizuna aintzatesteko eskatzen du Adierazpenak, bai eta urrian Txinako Kunming hirian egingo den Biodibertsitatearen aldeko Biltzarrean (COP15) adostuko diren helburu global berriak lortzeko duten eginkizuna ere.\nEdinburgoko Adierazpena, beraz, gobernuen eta nazioarteko erakundeen arteko urtebeteko lankidetzaren emaitza da, zeinek konpromisoa hartu duten beren esperientzia eta baliabideak ahalik eta gehien aprobetxatzeko, modu horretan, sektore publikoan, pribatuan eta enpresa-sektorean biodibertsitatea txertatzeko, hori guztia ingurumen-, gizarte- eta ekonomia-erresilientzia handiagoa lortze aldera.\nRegions4 sarea, besteak beste, honako hauek osatzen dute: Quebec, Eskozia eta Galesko gobernuek; Erresuma Batuko Ingurumen, Elikadura eta Landa-auzien Sailak; ICLEI hiri eta herri jasangarrien sareak; Europako Eskualdeen Batzordeak; Scottish Natural Heritage-ek, eta Nazio Batuen Ingurumenerako Programak. Guztiek ere biodibertsitatearen krisialdiari aurre egiteko ekintza handinahiagoak hartzeko deia egin dute.\nMunduko nazio-azpiko 40 gobernuk osatzen duten eskualdeko gobernuen nazioarteko sarea da Regions4, biodibertsitatearen aldekoa. Gaur egun Euskadi da sarearen presidentea, eta hala izango da 2023ra arte. Eusko Jaurlaritzak betetzen duen presidentziarekin batera, sareak lau presidenteordetza ditu, eremu geografikoen arabera banatuta: Reuniongo gobernua (Asia? Pazifikoa eremuan), Rabat-Salé-Kenitrako gobernua (Afrika), Jaliscoko gobernua (Amerika) eta Flandriako gobernua (Europa). Era berean, Kataluniako gobernuak sarearen diruzaintza-lanak egiten ditu.\nEskualdeen Europako Batzordea\nEskualdeen Europako Batzordea Europar Batasuneko eskualdeen eta hirien ahotsa da. Europar Batasun osoko tokiko eta eskualdeko erakundeak ordezkatzen ditu, eta aholkularitza ematen du eskualdeengan eta hiriengan eragina duten lege berrien inguruan (EBko legediaren % 70). Lana sei batzordetan antolatzen da, eta horietako bat da Ingurumenaren, Klima Aldaketaren eta Energiaren Batzordea. Hain zuzen ere, Eusko Jaurlaritza batzorde horretako kidea da.\nEskualdeen Europako Batzordeak 'Itun Berdea' izenekoaren ibilbide-orri bat du urte honetarako. Itun horren bidez, tokiko eta eskualdeetako liderrek karbonoaren neutraltasunerako trantsizioa bizkortzea erabaki dute, helburu eta lehentasun politiko gisa, hala, Covid-19ak eragindako krisiaren susperraldiaren erdigunean kokatuz hiriak eta eskualdeak.


Blogs | Katakrak\n«Kontu pribatu bat» GARAn\nBeppe Fenoglio, erresistentziari arima jarri zion idazlea\n2020 ABEN. 28\nBeppe Fenoglioren asmoen artean ez zegoen erresistentziako idazle izatea, baina hala pasatu da historiara. Josu Zabaletak itzuli duen «Kontu pribatu bat» (Katakrak) eleberrian, gerra egoerak baldintzaturiko maitasun istorioa dago kontakizunaren erdigunean.\nOrain 50 urte Italian egindako egonaldi batean sentitu zuen Josu Zabaletak lehen aldiz literatura italiarrarekiko lilura: lagun zituen liburu-saltzaile batzuen denda erre egin zuten faxistek eta saltzeko moduan geratu ez ziren liburuak oparitu egin zizkioten. Bide horretatik, eta Italo Calvino idazle italiarraren gomendioari segika, iritsi zen Beppe Fenoglio ezagutzera. «Gaztetan erresistentziako kide izan zen Alba inguruan; lehendabizi gorria izan zen eta gero urdinekin lerratu zen, liberalagoak zirenak, alderdi komunistaren erresistentziako kideak. Gero Milanen aritu zen kazetari eta, urte dezente beranduago, haren paperak errebisatzen ari zela bere alabak armairu baten atzeko oholaren atzean aurkitu zituen Fenogliok erresistentzian erabilitako armak. Ez zituen itzuli, eta horrek esan nahi du ez zegoela oso ziur gauzak bide onetik ote zihoazen. Horrek ere islatzen du bere izateko era», azaldu du Zabaletak. Berak itzuli du “Kontu pribatu bat” (Katakrak), idazlea hil zen urte berean, 1963an, argitaratu zen eleberria eta italiarraren obra bikainentzat hartzen dena.\nZabaletaren hitzetan, Fenogliok bere hastapenetan erresistentziako literatura landu bazuen ere bestelako literatura batean murgildu nahi izan zuen, «baina ez zion denborarik eman, gazterik hil baitzen», biriketako gaixotasun baten ondorioz, artean 41 urte zituela.\n«Fenogliok literatura egin nahi zuen eta, erresistentzia garaian, hari lotutako literatura egin zuen. Baina ez zuen horretara mugatu nahi. Askotan erresistentziako idazle bezala asimilatzen da Fenoglio, baina bere asmoa ez zen hori. Konturatu zen askok egiten zutela literatura mota hori, gerrako gertaerak hartu eta heroiak eta gaiztoak agerraraztea, baina berak bestelako planteamendua zuen: nobela honetan, erresistentzia bizitzaren paisaia da; hau da, bizitzako pasarte bat kontatzen du, erresistentzian gertatzen dena, eta paisaia horrek bizitza nola baldintzatzen duen erakusten digu», hausnartu du.\n“Kontu pribatu bat” eleberriak erresistentzia garai horretara garamatza, maitasun istorio bat kontatzeko. «Jelosia kontu bat da. Bi lagun dira protagonistak. Gerraurretik ere neska batekin liluratu xamar daude eta, erresistentziako momentu batean, etxeko zerbitzariak esaten dio bati neskak besteari ez ote dion kasu gehixeago egiten. Eta hori argitu nahi du, hori da istorioa», azaldu du Zabaletak. Kontakizunaren atzealdean, baina, erresistentziako bizimodua ageri da, baita hark egunerokotasunari eragiteko duen ahalmena ere: «Erresistentziak, gerra egoera horrek, bizitza nola baldintzatzen duen agertzen du. Calvinok esaten du erresistentziari buruzko nobelarik onena dela».\nItzultzaileak nabarmendu duenez, itzultzaile ere jardun zen Fenoglio. Zabaletarentzat, itzulpena erresistentzia jarduera bat ere bai baita: «Diktadura egoeretan, itzulpenak balio du zuk idatzi ezin duzun hori argitaratzeko. Fenogliok dezente itzuli zuen italierara, italieraz argitaratu ezin ziren liburuak. Itzulpenak ere balio izan zuen erresistentzia gisa», hauspotu du.\nBide horretatik, itzulpengintzak «egoerak pentsatzeko modu diferenteak» ekartzen dituela defendatu du, baita diskurtso konplexuetara gerturatzeko ahalmena ere: «Andu-k [Lertxundi] dio idazlea badaukala gauza konplikatuetatik ihes egiteko modu bat, baina itzultzaileak ez. Horrek esan nahi du diskurtsorik konplexuena itzulpenean dagoela, ez idazle guztiengan. Euskal literatura bat egin daiteke diskurtsoaren konplexutasunik gabe, baina guri dagozkigun gauzak pentsatzeko diskurtso konplexu horiek beharrezkoak dira», aldarrikatu du.\n«Nobela honetan erresistentzia bizitzaren paisaia da; hau da, bizitzako pasarte bat kontatzen du, erresistentzian gertatzen dena, eta paisaia horrek bizitza nola baldintzatzen duen erakusten digu», hausnartu du Zabaletak.\nKontu pribatu bat\nGoizeko bederatziak puntuan ziren. Zerua axuri zuriz beteta zegoen, kolore gris metalikoko soilgune batzuekin, eta haietako batean ilargia ageri zen, luzaro miazkatutako gozoki bat bezain birrindu eta gardena. Euria zeruko azken geruzaren kontra bultzaka ari zen nabarmen, baina, beharbada, edo hori uste zuen tenienteak, lehenengo zaparrada erori baino lehen bukatuko zen kontua.\nTenientea, Alarico Rozzoni sarjentuarentzako hil-kapera bihurtzen ari ziren ofizialordeen gela igarota, patioaren erdian kokatu zen; handik keinu bat egin zion guardiako sarjentuari.\n―Bellini eta Riccio patiora –esan zion aurkezpena egin zionean.\n―Bellini kanpoan dago, hiltegira bidali dute.»\nBeppe Fenoglio, Kontu pribatu bat\n«Anekdota ezaguna da Isaak Babel eta Maxim Gorki idazle sobietarren artekoa: idatzi nahi bazuen, bizitzarako esperientzia har zezala gomendatu zion Gorkik bere mireslea zen Babeli, munduan zehar ibil zedila eta gero idatz zezala. Gomendioari segiz, Babelek izena eman zuen Armada Gorriko korrespontsal gisa sobietarren eta poloniarren arteko 1920ko gerran. Esperientzia hartatik jaio zen Zalditeria gorria ipuin-bilduma miragarri hura.\nFenogliok ez zuen, nik dakidala, inoren gomendiorik jarraitu, baina halaxe egin zuen: bizi eta gero idatzi.»\nPaul Beitia Ariznabarreta hitzaurrean\n«La brecha orgásmica» chez MEDIABASK\n«Erbesteko gutunak Victor Hugori» liburuari iruzkina BERRIAn\n«Kotu pribatu bat»i iruzkina ARGIAn\n«Erbesteko gutunak Victor Hugori» KANALDUDEn


Lizar loreduna EAEko Espezie Mehatxatuen Katalogoan 'Bakanak' kategorian sailkatuta dagoen espeziea dugu eta modu naturalean, Arabako Badaia-Arrato mendizerran baino ez da aurkitzen. Gure latitudeetako beste lizarrek ez bezala, lizar honen loreek ondo garatutako lau petalo handi dituzte, izen arrunta ematen diotenak hain zuzen ere.\nLizar loredunek hosto konposatuak dituzte eta bikoteka oposatuak. Hostoen kimuak kolore arrosa argikoak dira eta gris koloreko ilez estalita egoten dira. Heldutan hostoak pinnatuak dira, 20-30 cm-koak eta 5-15 mm-ko pezioloak (txorten txikiak) dituzten 5-9 foliolo dauzkate, eliptiko lantzeolatuak eta goialdea glabroa baina azpialdea ileduna dutenak. Folioloak zabalak dira eta 5-10 x 2-4 cm-koak. Hauen ertza sakonki horzduna eta izurtua da. Udazkenean kolore aldakorra izan dezakete, horitik morera.\nGure latitudeetako bestelako lizarrek ez bezala, lizar honen loreek ondo garatutako lau petalo handi dituzte, linealak eta zurixkak edo pixka bat horixkak, 5-6 mm-koak. Hostoak ernetu ahala irekitzen dira, eta panikula handi eta tenteetan bilduta daude, 10-20 cm-koak. Lizarrak androdioikoak dira, hau da, hauen loreak arrak edo hermafroditak izan daitezke eta beraz, zuhaitz guztiak funtzionalki hermafroditak dira. Kalizak lau gingil txiki ditu, petaloak baino askoz motzagoak. Gainerako lizarrek bezala, bi lorezil ditu. Intsektuek polinizatzen dute.\nFruitua ohiko samarra luzanga lantzeolatua da. 1,5-1,5 cm-ko luzera du eta heltzean kolore berde-marroixka hartzen du. Fruituak adar berrien muturretan kokatzen dira, gainontzeko lizarretan ez bezala. 2 mm-ko hazi brakteatu tipikoak askatzen ditu, 4-5 mm-ko zabaleradun hegoak dituztenak, haizearen bidez barreiatzeko (anemokoria).\nLizar loredunaren kimuak kolore grisekoak edo horixkak dira, eta gainontzeko lizarretan baino ugariagoak. Gainera, fruituak azken urteko adarren muturretan kokatzen dira, eta beste lizarretan ez. Hala ere, ezaugarririk bereizgarriena loreak dira, beste lizarretan baino askoz garatuagoak daudenak.\nSarritan ez da batere erraza izaten populazioa naturala edo basatia ote den bereiztea, toki askotan landare apaingarri gisa landatzen denez, batzuetan naturalizatu egiten baita. Arabako Badaia-Arrato mendizerran bizi den populazioa, behintzat, nahiko argi dago espontaneoa dela. Gune horretako populazioa kareharrizko lurrean hazten da, artadi freskoetan. Mendebalderago, Oña sakanean (Burgos), antzeko leku batean ere ageri da, bai eta Arabako mendebaldeko muturreko guneren batean ere, baina herri batetik oso hurbil dago, eta ez dago argi bere kasa hazi ote den.\nNaturalki hostoerorkorren baso mixtoetan hazten da, hegoalderantz ematen duten magal epeletan. Itsas mailatik 1.500 metroko altitudera aurkitzen da, aire beroa deneko eskualdeetan. Prezipitazio ertaina behar du, 500-650 mm-koa. Bereziki klera eta dolomitaz eratutako substratuetan hazten da, baina andesita eta basaltoko lurretan ere aurki daiteke. Gure eskualdean, hala ere, arruntena silikatoen gainean hazten ikustea da. Sustrai-sistemak ondo drenatutako lurrak behar ditu.\nLizar loreduna ez da egurgintzan oso espezie garrantzitsua. Bere egurrak ez ditu dimentsio handiegiak lortzen eta beste lizar espezieena baino arinagoa da. Erreminten kirtenak egiteko erabiltzen da, besteak beste.\nBere hostoekin abereentzako oheak egiten dira eskualde mediterranearrean. Gainera, mana iturri garrantzitsua da, enborrak askatzen duen isurkin lehorra, laxante modura erabiltzen dena eta bere ingelesezko izena ematen diona.\nLizar loreduna EAEko Espezie Mehatxatuen Katalogoan zerrendatuta dago 2011. urtetik, 'Bakanak' kategorian. Izan ere, bi populazio baino ez ditugu Euskal Herrian, Badaia-Arrato mendizerran bizi den populazioa, eta mendebalderago, Oña sakanetik hurbil hazten dena.\nZuhaitz honen populazio espontaneoen banaketa garai lehorragoetako erlikiatzat hartzen da. Euskal Herrian oso populazio gutxi ezagutzen dira, eta ezagutzen direnek ez dituzte banako asko. Ez da erraza bere kasakoa den ala ez jakitea, batez ere ornamentaziorako erabiltzen den zuhaitza delako. Ezagutzen diren zuhaitz urriak ez dira inondik ere moztu behar.\nEgilea: | Sorrera: 2012/01/30 | Azken eguneraketa: 2013/12/30 | Bisita-kopurua: 1084 | Argazki nagusia: Christian Defferrard


Udal talde politikoen adierazpena, eraso matxistarik gabeko jaien alde - Berria - Pasaia\nUdal talde politikoen adierazpena, eraso matxistarik gabeko jaien alde\nCOVID-19aren pandemiaren ondoriozko murrizketekin bi urte igaro ondoren, itzuli da kaleko aisialdia, eta elkarrekin aisialdiaz gozatzeko aukera. Bueltan dira, era berean, Pasaiako barrutietako jaiak. Festak askatasunez eta guztiak errespetatuz gozatzea nahi dugu. Horretarako, beharrezkoa da konpromisoa hartzea, indarkeria matxista prebenitzeko politikak indar daitezen, jai-eremu inklusiboak eta emakumeen aurkako indarkeriarik gabekoak sortzeko baldintzak bermatzearren.\nGipuzkoako Foru Aldundiak jai-eremuetako emakumeen aurkako sexu erasoak salatzeko egindako agerraldian azaldu duen bezala, udalak sexu erasoak jaien testuingurutik kanpo uzteko lan egingo du, eraso horiek egiturazko indarkeria testuinguru batean puntualki gauzatutako indarkeria matxistak direla ulertuta; hau da, eraso horiek ez dituela festa giroak eragiten, baizik eta giro hori hartzen dela erasoa egiteko aitzakiatzat.\nUdaletik neurriak hartzeko konpromisoa hartzen dugu, udaleko arreta zerbitzuak egoera horietara egokitu daitezen eta biktimek lehen mailako arreta egokia jaso dezaten, eskura dauzkaten zerbitzu eta baliabideen berri izan dezaten, eta horietara iristeko bideak ezagutu ditzaten.\nHori dela-eta, Pasaiako Udalak udalerriko etxeetan txartelak banatu ditu, eraso matxistak prebenitzeko eta eraso bat bizi edo ikusiz gero, nola jokatu eta laguntza non eskatu azaltzeko. Halaber, txarteletan, aholkularitza eta informazioa eskuratzeko eta salaketa jartzeko bideak jaso dira. Horrekin batera, eraso sexista, homofobo, xenofobo eta transfoborik gabeko jaien aldarria ere aterako du kalera.\nJar dezagun denok gure alea, jai askeak, aniztasunaren aldekoak eta parekideak izan daitezen!


"Kanpoan gauden guztiok etengabe euren askatasuna exijitzen segituko dugu" - Altsasu - Guaixe.eus\n"Kanpoan gauden guztiok etengabe euren askatasuna exijitzen segituko dugu"\nGuaixe 2019-03-07 13:59\nKasazio helegiteen ezeztatzearen inguruko lehen balorazioa egin digu Altsasukoak Aske herri platarformako Aritz Leozek.\nAltsasukoak aske herri plataformaren izenean lehen balorazioa Aritz Leozek egin du. Berria jakinda “amorruz beteta” daudela gaztigatu du Leozek: “Zaballako espetxean segituko dute gure zazpi lagunek epai honen ondoren”. Zazpiek kalean beharko luketela aldarrikatu dute. Plataformakoen iritziz, “argi dago herria nazkatuta dagoela, orokorrean Euskal Herria nazkatuta dago, gizartea nazkatuta dago kasu honen erabilpen politikoagatik”. Plataformako kideendako epaia “injustizia da, muntaiaren beste pauso bat da”.\nAtzo espetxean zeuden lagunekin hitz egiteko aukera izan zuen Leozek eta esan zioten “zain zeudela eta esperantza handirik ez, baina beti hortxe daukazu justizia eginen denaren esperantza hori”. Plataformako kideak azaldu duenez, “argi gelditzen ari da Espainiar estatuan garatzen diren auzi prozesuetan ez dagoela esperantza eta Justizia izateko konfiantza askorik”. Horregatik, deia luzatu du: “kanpoan gauden guztiok etengabe segituko dugu euren askatasuna exijitzen”.\nMobilizazioez galdetuta, gaurko ez dute bat bera aurreikusi. Bihar greba feminista denez, “borroka horrekin bat” eginen dute plataformakoek. Baina eskualde manifestazioaren ondoren, ohiko kontzentrazioa eginen dela gogorarazi du Leozek: “epaiaren balorazioa emanen digu herriari”. Aldi berean, larunbatean Iruñean izanen den prentsaurrekoan hurrengo hilabeteetan garatuko dituzten ekimenen berri emanen dute. “Noski, ez gara etxean geldirik geldituko”. Leozek aurreratu duenez, “mobilizazio potente batean pentsatzen ari gara”. Aldi berean deia: “herri guztietan, ahal den leku guztietan, kasu honen injustizia helarazteko eta zabaltzeko beharra ikusten dugu eta hemendik eskatzen dizuegu ahal den heinean laguntzeko”.\nBestalde, Altsasuko alkate Javier Ollo Martinezek epaia filtratu izana eta lehenik auzipetuek haren berri jaso ez izana salatu du. Ollok zigorrak “guztiz neurrigabeak” direla ziurtatu du. EH Bilduko Adolfo Araizek zigorren “desproportortzioa” salatu du eta “eduki ideologikoaren larrigarria ezartzea politikoki oso arriskutsua” dela gaineratu du. Nafarroako Ahal Duguko bozeramaile Mikel Builek ere epaia salatu du: “auzia goi epaitegietara eraman zutenek bazekiten han kontrola zezaketela. Europako auzitegiek seinalatzen gaituzten egunean beranduegi izanen da”.


Gizonentzako tarteko jantzi arin eta balioaniztuna; kremailera erdia eta patrika itsatsi bat ditu bularraldean. Polartec® Power Stretch® eta WARMSHELL ehun birziklatuarekin egina dago, eta S.Café® tratamendua dauka. Bi ehunen nahasketa estrategikoak izerdia primeran kanporatzea bermatzen du, baita berehala lehortzea eta aparteko mugimendu-askatasuna izatea ere. Jostura lauak. Kokots-babesgarria, kremaileraren urradurak saihesteko. Lepoaren barnealdea oso beroa eta erosoa da. Bolatxoen kontrako erresistentzia bikaina. WARMSHELL ehunez egina, S.Café® tratamenduarekin, usain txarrak kontrolatzeko, hobeto lehortzeko eta UV izpietatik babesteko. Uraren kontrako PFCrik gabeko tratamendua (DWR). Erabilitako ehunek BLUESIGN® ziurtagiria daukate. Gizonentzako jantzi jasangarria da, WARMSHELL ehunarekin egina (ehuna egiteko poliesterra erabili ondoren birziklatutako plastikozko botiletatik ateratakoa da).


El Corte Ingles Bandera eta San Mateo feria, zuzenean, EiTBn | El Diario Vasco\nTelevisiónEl Corte Ingles Bandera eta San Mateo feria, zuzenean, EiTBn\nEuskotren eta Eusko Label ligetako play-offetako 2. jardunaldia eta Euskal Herriko Artzain Txakur Txapelketa ere eskainiko dira\nDomingo, 16 septiembre 2018, 12:11\nArrauna izango dugu eguneko lehen kirol hitzordua igandean ETB1en eta eitb.eus-en. Portugaleten jokatuko den Euskotren eta Eusko Label ligetako play-offetako 2. jardunaldia izango dugu ikusgai, eta jarraian El Corte Ingles Bandera, Eusko Label Ligako azken estropada, hain justu. 11:45ean hasiko da emanaldia.\n15:00etan, bezperan Atxondon jokatutako Euskal Herriko Artzain Txakurren Txapelketa eskainiko da; 16:00etan Euskal Herriko Aizkolari Txapelketako kanporaketa, goizean Lakuntzan jokatutakoa.\n17:00etan 'ETB Kantxa' saioa hasiko da Logroñoko Adarraga pilotalekutik. San Mateo torneoko Olaizola II-Zabaleta / Ezkurdia-Imaz partidarekin batera, beste bi neurketa jokatuko dira: Irribarria-Ruiz / Arteaga-Galarza eta Peña-Erasun / Dario-Martinez.\nAmaitzeko, 19:30ean, ETB4n eta eitb.eus-en Eusko Label Ligako garaileari egingo zaion harrera izango dugu ikusgai.\nAmiantoaren biktimei emango die ahotsa 'Ur Handitan' saioak\nBarbara Goenagarekin, Donostialdean ibiliko da Enbeita, 'Gure Doinuak' saioan\n'Pumori. Mendiaren alaba' dokumentala, ETB1en\n«Haría un cameo en 'Juego de Tronos' como un Lannister» Donostia Zinemaldiak jarraipen informatibo handia izango du EiTBn


Ikasleak rapeatzen - Elorrioko Txintxirri Ikastola\n» Ikasleak rapeatzen\nRap ikastaroa egin dute DBH2ko ikasleek, 60ko hamarkadaren bukaeran garatutako musika estiloa.\nDBH 2ko ikasleek Rap ikastaroa egiteko aukera izan dute. Gehienok ezagutzen ez dugun generoa da, arrotza egiten zaigu eta aurreiritziak ere izan dituzte ikasleek ekintza horren aurrean. Halere, iritziz aldatu dute egun bitan burutu dituzten saioen ostean.\nLehen saioan ezaugarriak ezagutarazi zizkieten irakasleek, eta salatu, jakinarazi… nahi zuten egoera adierazi zuten paperean. Beatbox onenen adibideak ere erakutsi zizkieten, eta harrituta geratu ziren pertsonek ahotsa, kordak eta erritmoa erabiliz zer egin dezaketen ikustean.\nBigarren saioan, berriz, beraien hitzei forma eman eta grabaketari ekiteko aukera izan zuten. Zein ondo pasatu zuten euren hitzei musika eta erritmoa jarriz.


2013-07-14\tBy\tzumaiaflyshtrail\nZergatik erabaki zenuten duela bost urte mendi lasterketa bat antolatzea Zumaian?\nBatez ere, herriaren alde zerbait egiteko gogoak bultzatuta hasi ginen duela bost urte flysch trailarekin. Zegama-Aizkorriko erreferentzia genuen eta ikusi genuen kostaldeko inguru honek bazuela berezitasunik, beste laterketekin alderatuta itsasoa eta mendia uztartzen zituela eta leku paregabea izan zitekeela lasterketa bat antolatzeko. Flyscha bera ezagutzera emateko aukera ona iruditzen zitzaigun. Horrekin batera, Aspanogiri laguntzeko bultzada hori ere hasieratik izan dugu.\nLaukote bat zaudete antolakuntza lanetan. Lanak ondo banatuta dauzkazue…\nTxolok ezagutzen zuen ondoen mundu hau, korrikalaria da eta. Ibilbide batek behar dituen ezaugarriak eta mundu horretako harremanak dauzka. Txiki Gorostola berriz, lasterketa antolatzeko behar diren 220 boluntarioak lortu eta antolatzeko sekulako lana egiten du, eta ez da batere lan erraza. Fran Aizpuruak esperientzia handia du herriko beste lasterketak eta kirol ekitaldiak antolatzen: izen-emateak, arauak, federazioak, Udalaren babesa… Eta azkenik, neuk Zegama-Aizkorriko antolatzaileak ezagutzen nituen, babesleen mundua… Finantziazioa lortzeaz, gure arteko antolaketa eta lasterketaren kudeaketaz arduratzen naiz batik bat. Laurok osagarriak gara eta bakoitzak bere ekarpena egin dio proiektuari.\nZegama-Aizkorri ispilua izan al da zuentzat?\nNiretzat bai. Zegama-Aizkorrik hamar urte egin ditu aurten. Zegamako herria ezagutzera emateko sortu zen. Hainbat ideia eta proposamen atera ziren bere garaian: eztiaren eguna, artzain eguna… Eta norbaitek proposatu zuen Europan indarra hartzen ari zirela mendi lasterketak eta Zegamak bazuela aukera Aizkorrirekin. Gaur egun Munduko Kopako proba da –Europan lau bakarrik daude–, mundu osoan ezaguna. Ikusirik Zumaian zer mugimendu sortzen ari zen Flyscharen inguruan, ikusi genuen hori bultzatzeko modua izan zitekeela lasterketa.\nHasieratik ahalegin berezia egin duzue antolaketan nabarmentzeko. Ez zarete helmugako pankarta soil bat jartzera mugatu…\nGuk badakigu ingurune ikusgarria daukagula baina egia da Europa edo mundu mailako probetan dabiltzan korrikalarientzat agian altuera, mendi handiak, falta zaizkigula. Hori gainditzeko, gure indargunea da antolaketaren maila. Paisaiarekin gozatzeaz gain, antolaketa bikainaren sentsazioarekin joan daitezela etxera. Azken batean, helburua ez da soilik lasterketa antolatzea; lasterketa parte bat da. Lasterketak zentzua du Zumaiaren izena zabaltzeko balio badu. Adibidez, mendiari lotutako punta-puntako kirolariak omendu ditugu urtero: Pasaban, Bereziartu, Iñurrategi, Txikon, Usobiaga….\nLasterketa horrela antolatzeko finantziazioa behar da, eta Flysch Trail krisi ekonomiko baten erdian jaio zen…\nHala da, baina esan beharra dago lau urtetan jadanik 15.000 euro eman dizkiogula Aspanogiri, lasterketako aurrekontutik. Finantziazioan parte hartzen dute Zumaiako hainbat enpresek, Udalak, Aldundiak, Kutxabankek, Skodak eta beste hainbat babesle eta laguntzaile txikik. Zumaiako herriak ere hartzen du parte, zozketekin. Eta azkenik izen-emateetako diruarekin osatzen da aurrekontua. Horrekin gastu guztiei egin behar zaie aurre eta, hala ere, Aspanogirentzat dirua biltzeko gai izan gara.\nOndo antolatzeaz gain, urtetik urtera lasterketaren maila hobetzea da zuen erronka. Hasieran Euskadiko Koparako puntuagarria izan zen, ondoren Espainiako Kopakoa izatea lortu duzue, baina hori urrats bat baino ez da. Europa da zuen helburua.\nBai, eta hasieratik gainera. Garbi genuen ez genuela herri mailako lasterketa soil bat egin nahi, horrek bizitza motza duelako. Kanpoko jendea erakarri nahi genuen, eta hasieratik jarri genion gure buruari erronka: Europako Kopako proba izatea. Zegama Munduko Kopakoa da eta gu horra ezin gara iritsi, besteak beste, mendi garairik ez daukagulako; baina Europakoa bai. Orain arte egindako urratsak horri begira izan dira.\nEta noiz lor daiteke helburu hori?\n2014an ez bada, 2015ean. Baina ea 2014rako lortzen dugun…\nBaina benetako aukerak al daude? Hau da, gutxieneko baldintzak betetzen al ditu lasterketak, ibilbideari dagokionez?\nMendi lasterketen barruan badaude modalitate batzuk mendi garairik eskatzen ez dutenak. Frantziako Tourrean ere denetarik dago: mendiko etapak, ordekakoak eta erlojupekoak. Zumaiako lasterketa ezagutzen dutenek esan digute hemen irabazteko korrika asko egin behar dela. Mendi garaiak daudenean gehiago neurtzen dituzte indarrak, aldapan gora askotan oinez doaz eta behera egiten dute korrika asko; hemen ez, hemen hasi eta bukatu korrika egin behar da, oso azkar. Lanean ari gara ezaugarri horiek aintzat har daitezen Europan.\nZer urrats egin behar dira hori lortzeko?\nEstatuetako federazioek dute hautagaiak proposatzeko eskumena. Beraz, lehenango lana da Espainiako Federazioa konbentzitzea. Hori lortzeko, Espainiako Kopan sartzea beste aukerarik ez dago, eta lana oso ondo egin. Iaz egin genuen urrats hori eta aurten berriro. Emaitza oso ona izan da. Espainiako Federazioko presidente Joan Garrigos bi probetara bakarrik joaten da urtean zehar: Zegamara eta Zumaiara. Zumaiara etortzen da asko gustatzen zaiolako eta oso ondo antolatuta dagoelako. Bere esku dago hautagaitza aurkeztea. Eta ezin dut ahaztu Pako Iriondo gure alde egiten ari den lana. Garrigosen aholkularia da eta sekulako lana egiten ari da gure alde. Elkartzen diren bakoitzean galdetzen dio nola dagoen gure hautagaitza Europako Koparako… Federazioko lehendakariorde Goio Larrañaga ere asko ari zaigu laguntzen.\nEta antolaketari dagokionez zer suposatuko luke?\nLan berbera, ez litzateke aldatuko.\nHori hitz egiteko dago. Mendi gehiago sartzeko aukera aipatzen digute, Andutz hor dagoela… Baina guk ez dugu nahi Flysch Trailaren izaera desitxuratu nahi. Eta ez dugu nahi lasterketa gogortu, korrikalari herrikoiak nahi ditugulako. Ezin dugu ahaztu eliteko korrikalariekin batera, gehienak herrikoiak direla. Lasterketak bost urtean bere nortasuna lortu du, bere ibilbidea, errekorrak… Erronka da Europa mailako lasterketa lortzea ibilbideari eutsiz.\nAurten bada berrikuntza bat lasterketan: ibilbide motza egiteko aukera izango dute korrikalari herrikoiek.\nAurreko urteotan korrikalari askok proposatu digute, 31 kilometro jende askorentzat gehiegi delako. Gaztetxoentzat motzagoa jarri behar izaten dugunez, pentsatu dugu aurten aukera ematea herrikoei ere.\nUdalaren babesa du eta izan du hasieratik lasterketak, baina ingurumen zinegotziak lasterketa eremu babestuan egitearen kontra idatzi berri du udal aldizkarian.\nAldundia da biotopo babestuaren kudeatzailea eta hark jarritako baldintza eta betebehar guztiak bete ditugu. Hasiera hasietik haien eskutik joan gara, ibilbidea bera egokitu dugu inolako arazorik ez sortzeko, eta boluntarioek ahalegin handia egiten dute dena txukun txukun gera dadin. Askotan, lehendik zeuden zakarrak ere biltzen ditugu. Lasterketa amaitzen denean, Aldundiak urtero bere azterketa egiten du, neurtzen du kalterik sortzen ote duen. Eta ez da inoiz arazorik izan. Ingurunea maite dugu, zaindu beharreko altxorra da, jendeak ezagutzea, errespetatzea eta gozatzea nahi dugu. Hortik aurrera, ez daukagu askoz gehiago esateko. Iritzi guztiak errespetagarriak dira.


Uneko orrialde-zenbakia eremu honetan edo egoera-barran bistaratuko da. Klik batek 'Joan orrialdera' irekitzen du, dokumentuan zehar nabigatu ahal izateko. Eskuineko klik batekin, dokumentuko laster-marka guztiak erakusten dira. Egin klik laster-marka batean testu-kurtsorea laster-markaren kokalekura eramateko.\nBistaratutako orrialdea (x) eta guztizko orrialde kopurua (y) honela erakutsiko dira: x/y orrialdea. Dokumentua saguarekin korritzen baduzu, orrialde-zenbakia saguaren botoia askatutakoan bistaratuko da. Eskuineko korritze-barraren bidez korritzean, orrialde-zenbakiak laguntza-iradokizun gisa bistaratuko dira. Egoera-barraren eta korritze-barraren orrialde-zenbakiaren formatua berdina da.\nNabigatzailea aktibatzeko edo desaktibatzeko, egin klik bikoitza Orrialde-zenbakia eremuan.\nOrrialde jakin batera joateko, idatzi orrialde-zenbakia nabigatzaileko Orrialdea biratze-botoian eta sakatu Sartu.\nShift+⌘Ctrl+F5 laster-teklen bidez ere orrialde-zenbakia sar dezakezu. Sartu sakatzean, kurtsorea hautatutako orrialdera joango da.


Wally makineriaren teknologiaren webgune berria abian jarri da\nDongguan Walley Machinery Technology Co., Ltd.-ren webgunea ofizialki martxan jarri da. Eskerrik asko Wallyren garapenari emandako arretagatik. Hobeto zerbitzatu ahal izateko, Wally webgunea berrikusi eta berritu da, eta webguneko albiste zentroaren zutabea Walley & ... eguneratzeko erabiliko da.\nVolley teknologia mekanikoa servo ardatzaren I + G arrakasta\nAzkenean itxarondako zehaztasun probak egiteko zentroa sortu da. Doikuntza probatzeko zentroa ezartzeak probak egiteko laguntza sendoa eman dio produkzio saileko kalitate sailari. CNC doitasunezko mekanizazioen industrian, doitasunezko probak ezinbesteko laguntza dira ...\nTeknologia mekanikorako Wolley doitasuneko entsegu zentroa sortu zen\nWally makineriaren teknologiak TS16949 kalitatearen kudeaketa sistemaren ziurtagiria gainditu du\nBihotzez ospatzen dugu Waley makineriaren teknologiak iso / ts16949 kalitatearen kudeaketa sistemaren ziurtagiria gainditu duela. Lso / ts 16949 ISO9001, QS 9000 (AEB), avsq (italiera), eaqf (frantsesa) eta VDA6.1 (alemaniarra) da automobil industriaren kalitate sistemako eskakizun arruntak. Laburbilduz, baldintza bat da ...\nWally makineriaren teknologiak ISO9001 kalitatearen kudeaketa sistemaren ziurtagiria gainditu du\n2009ko abuztuaren 26an, Dongguan Waley makineriaren teknologiak ISO9001 kalitate sistemaren ziurtagiria ezarri zuen. Urtebete igaro zen ISO9001 kudeaketa sistemaren funtzionamendutik ziurtagiria amaitu zen arte. ISO9001 kalitatearen kudeaketa hasi ondoren, sail guztiek ...\nWally makineriaren teknologia 2020 Urteberri eguneko familia elkartu egiten da urte berria ospatzeko\n2019ko abenduaren 31n, Wally makineriaren teknologiak urteko Ilargi Berri hasiera eman zuen, eta urte berriaren eguneko jaialdia aurreikusitako moduan iritsi zen. Zuzendaritza sailak afari bat antolatu eta antolatu zuen urte berriaren eguneko festarako. Wallyren familia guztia bildu zen ...


EKAITZALDI: Lisabö - Animalia Lotsatuen Putzua (2011)\n2012(e)ko martxoakren 20(a), asteartea\nLisabök ematen duen urrats bakoitza gertakari txiki bat da. Ez dira ugariak, beraien kontzertuak esperientzia desarmagarriak dira, eta antzeko talderik ez dago. Zuzenean ikusi nituen lehen aldiarekin akordatzen naiz, Madrilen, Anari eta Dut taldearekin egindako biran. Sorrarazitako zirrarak, oraindik ere, neure baitan dirau. Orduan pentsatu nuen behin batean bakarrik ikusitako Fugaziren kontzertua adina gustatu zitzaidala. Denborarekin, oroimen biziagoa dut Lisabören kontzertu harekin Fugazirenarekin baino.\nBIDEHUTS + INFO\n01 Oroimenik Gabeko Filma\n02 Ez Zaitut Somatu Iristen\n03 Oinazearen Intimitatea\n04 Gordintasunaren Otordu Luzea\n05 Laztan Isilen Deiadarra\n06 Ezereza Mugak\nEgilea: Txiribita ordua: 17:19\nEtiketak: hardcore, Noise Rock, Post-Rock\nAskatu Korapiloa erabiltzaileak esan du...\nDUTen ikutu bat badu diskoak, soinu zakarrak isiluneen ondoren, orain zuzenean ikusi beharko.\nnorbaitek igoko al ditu mesedez lisaboren beste diskoak berriz internetera mesedez?\n2012(e)ko martxoakren 21(a) 22:52\nSorgin Kosmikoa – Janis Joplin [Urpeko Bonbarda #19]\nSaski Baskonia manda a Gipuzkoa Basket a la Liga LEB Oro (63-81)\nEr: Wanda izeneko arraina - A fish called Wanda (1988) [MEGA]\n21 de junio, presentación del Manifiesto 'Rock contra el Fascismo' en Madrid


Herri Ondarea :: Tremesak eta artoak\nHiru-lau ogi klase egiten ziran. Zahi eta guzti eginikoak tremesak ziran. Hori egun pare baten jan egin behar zan, ez eban denpora gehiago aguantetan. Armoztarako, arto-denporan, artoak egiten ziran; artourunagaz egindako ogiak. Horreen orea zapal-zapal ipinten zan, ogi biribilak ziran. Artoak jateko orduan, zopak egin mehe-mehe, esnea egosten ipini eta hara botaten ziran; hamar minututan-edo irakiten eukiten ziran.\nTaloak egin eta segiduan jaten ziran. Arto-zopak hurrengo egunean be jaten ziran, baina taloa txapatik hara jaten zan. Egin eta jan, holantxe gozoen.


Han eta hemen: 2011/04\nIpar Euskal Herrian, euskalgintza urteak joan ahala moldatu zen heinean, egiturak joan ziren garatzen eta jendeak kontratatzen. Kontratazioak, elkarteak enpresa bihurtzeko lehen urratsak izan ziren, kontratazioen ondorioz bigarren urratsa izanen zenean profesionalizatzea. Horiek hola, elkarte hutsak zirenak, bederen eragile « nagusiak » deitzen ditugunak, joan ziren hornitzen mota guzitako baliabidez, humanoak barne. Mugimenduaren, bere misioen, langilegoaren, kideen onerako izan zenik ezin da ukatu, ezin baita imaginatu herritarren gain izatea beti hainbat lan eta eginkizun.\nAlabainan, gaurko egunean, entzuten da maiz, gehiegi kasik, multzo batek daraman diskurtso bitxia, partekatzen ez dudanez zalantza frango sortzen didana:\n« Ni ez naiz profesionala. Elkarte bateko langilea naiz. Elkarte bat gira, saiatzen gara gauzak egiten profesionalki baina, bon, amateurrak gira. Hori ezin da egin, ez da gure mailakoa. Ez gara gai. » eta gisa hortakoak, oposizioak sortuz, behar ez luketen lekuan eta argumentu gisa erabiliz anbiguitate haundiarekin.\nArgazkia: Urepele (Bixente Lohiague) CC\nUrepeleko herrian, hainbat hamabostaldi eginik ere, beti sorpresa bat edo beste izaten ditut.\nInguru horietan, gaurko egunean atxemanen ditugun aktibitate ekonomikoak, anitzetan, laborantza munduari lotuak dira, eta lehengo garaiei pentsatzean, irudikatzen ditugunak artzaingoari eta mendi ekonomiari lotuak dira.\nAlta, Urepelen eta orohar Bailean, duela ez hain aspaldi, bazen beste aktibitate bat: xokolategiena. Post hau irakurriko duzuen bakar horiek, ez duzue sinetsiko baina hala da, deskubritu dut berriki handik ibilki nintzelarik.\nZiburuko Kaiet, beste garaietako kaian berean, hamahiru urte bete berriak. Haur bisaia gozoa, urrunera so egoki, gogoa arin, ametsetan: bihartik aitzina ez diote gehiago mutiko deituko. Bihar, “Airosa”-n itsasoratuko da, lehen aldikotz, bere adineko anai, lagun eta ezagun gehienen gisan, kriseiluaren argitan oren luzez kondatu dizkioten lur urrun eta ur izoztuen ezagutzera.\nAlta, biziaz hain gutxi daki.\nBizian, gauza guziak, beti aitortzekoak ez badira ere, hitzez azaltzekoak dira, hitzez ezartzen entseatzekoak bederen.\nHitzak mila motakoak dira.\nPertsona miresgarri bat.\nGaur gurutzatu dut pertsona bat, nire begietan partikularra dena, oroz gainetik nire enpresa edo erakundearen historiaren aldetik. Azkenean, etxe honetako langile gisa eta euskaltzale gisa, errespetu komuna baino zerbait gehiago diot.\nKorrikaren karietara, garai horietan, bisita berezi bat izaten dugu. Berrogeita bost bat urteko emazte batena, alegia deusez, isilik eta ardura presaka bezala, etortzen zaiguna. Bisita horri, beste mila aferen artetik, kasik nehor ez zaio ohartuko, gure artean ere bizpahiruk baizik ez baitakite, funtsean, nor den xuxen. Bere horretan pertsona arrunta da, ez du deusek bereizten besteenganik, salbu, honen ibilbide pertsonalak berezitasun zenbait metatzen dituela.\nEtiketak AEK, euskara


Alicia Arean Fernandez - None - Eskela - Eskelak - Karkara.eus\nAlicia Arean Fernandez\n(Julio Ciden alarguna)\nAtzo hil zen, 85 urte zituela, Elizakoak eta Aita Santuaren Bedeinkapena hartu ondoren. Haren seme-alabak: Jose Luis eta Esther; bilobak: Leire, Andrea, Telmo; anai-arrebak: Manolo, Ramon, Ismael, Otilia, Lucrecia, Paz; aitaginarrebakideak: Manoli eta Suceso; ezkon anai-arrebak, ilobak, lehengusuak eta gainerako ahaideak.\nHaren arimaren alde otoitz bat eskatzen dizuete eta arren etor zaiteztela ETZI, ASTEAZKENA, arratsaldeko SEIETAN, PONDEVEDRAKO (Galizia) LALIN herriko A VEIGA parroki elizan egingo den hiletara. Aldez aurretik mila esker.\nZarautzen, 2021eko azaroaren 22an\nOharra: Hilbeila Zarauzko Beilatokian egongo da bihar, asteartea, 10:00etatik 13:00etara eta 17:00etatik 20:00etara.


Nortzuk gara - Parfit Electronic Technology (Jiangsu) Co., Ltd\nParfit espezializatuta dago burdinazko makina diseinatzeko, fabrikatzeko eta saltzeko: xaflatako makina, prentsa hidraulikoa, profileko makina tolestea, prentsa balazta, zizaila makina; ez-estandarra ekoizpen lerro automatikoa: GNL eta PGL ekoizpen lerroa, olioa. ekoizpen lerroa, etab ... Ekipo automatikoak: soldadura automatikoa eta beste makina bereziak.\nGure produktuak oso erabiliak dira galdara, presio ontzi, bero trukeko industria, ontziolak, haize dorrea, offshore plataforma, depositua fabrikatzeko, egiturazko piezak eta abar.\nKonpainia finkatuta dagoenez, gure makinen makinen ingeniarien taldea beti produktuaren ikerketan eta diseinuan zentratzen da, orain 4 erroi ohiko plaka tolestuz moldatu dugu, automatizazio kontzeptua eta diseinua gehituz, forja teknologia aurreratuarekin batera. mugarri berri bat.\nGure konpainia urte askotako probak, ikerketak eta ekipo automatikoen lankidetzarekin lankidetzan aritu gara mundu osoko merkatuan dauden plater makina onenak makurtzeko gure jakintza, batez ere GNL ekoizpen lerro automatikoan.\nGure eginkizuna etengabe ari gara bilatzen gure bezeroei zerbitzatzeko. Zerbitzu talde dedikatu bat dugu salmenta zaintzarako eta bezeroen prestakuntza hoberena eskaintzeko.\nAukeratu gurekin makina fidagarriak eta iraunkorrak lortzeaz gain, etengabeko denbora osorako laguntza teknikoa lortuko duzu.


2018ko uztailaren 16a, astelehena | Ordua Euskal Herrian 22:01:11\n2017ko irailaren 04a\nPeople4Soil (Jendea Lurzoruaren Alde) koalizioak lege proposamenaren aldeko 120.000 sinadura zeramatzan bildurik irailaren 3rako. (Argazkia: Triulza)\nEuropako Batzordeak herri ekimenak bideratzeko daukan zerbitzuan aurkeztu dute lege eskaria eta hori babestu nahi duten ahalik eta herritar gehienen sinadurak batu nahi dituzte irailaren 11 artean.\n“Pasatzen den minutu oro –diote eragileek- lurzoruak estaltzen, kutsatzen, ustiatzen, pozoitzen, oker erabiltzen eta kontsumitzen dira. Europak ez dauka oraindik lurzoruak defenditzeko lege bateratu bat. Legezko babes hori derrigorrezkoa da gizakien, faunaren eta landarediaren babeserako. Lurzoru sano eta bizi bat barik, gure etorkizuna arriskuan da. Lurzoru sano eta biziak babesten gaitu hondamendi naturaletatik, klimaren aldaketatik eta elikagaien pozoiketatik”.\nLege horrek onartu beharko luke lurzoruak herritar guztien ondarea dela, Europar Batasunak babestu beharrekoa gizakiaren ongizatearekin lotuta daudelako. Koadro juridiko bat antolatzea nahi dute gaur lurzoruek dauzkaten mehatxu handienei aurre egitekoa: higadura, inpermeabilizazioa, gai organikoen galera, bioaniztasun galera eta kutsadura. Aldi berean, EBren politiketan present egon behar dute Nazio Batuen Erakundeak garapen iraunkorraren eremuan lurzoruez ipinitako helburuak, eta nekazaritzaren bezala basogintzaren negutegi eragineko gasen isurketen kontabilitatea zuzen egitea.\nKanal hauetan artxibatua: Lurzorua | Europar Batasuna\nEuropako Batzordearen zientzia eta ezagutza zerbitzua den Ikerketa Zentroak argitaratu berri du desertifikazioaren munduko Atlasaren edizio berria, lekuan lekuko erabakiak hartu behar dituzten arduradunei eskaintzeko tresnak lurzoruen galera eta hondatzeari erantzun egokiak har ditzaten. Atlasak bere baitan dakar lurzoruek mundu mailan nozitzen duten hondatzearen balorazio zehatz eta arrazoitua.


Landare exotiko inbaditzaileak errotik kentzeko kanpaina jarriko du Udalak abian - Bergara - Goiena.eus\nLandare exotiko inbaditzaileak errotik kentzeko kanpaina jarriko du Udalak abian\nArantzazu Ezkibel Galdos 2009-05-12 14:16\nUdaleko Ingurumen Zerbitzuak landare exotiko inbaditzaileak errotik kentzeko kanpaina abian jarriko du datorren astean Gipuzkoako Foru Aldundiaren laguntzarekin batera. Landare exotiko inbaditzaileak beraien edertasunagatik lorategietan jarri ziren, baina hemengo baldintzetara ohitu eta lorategiz kanpoko inguruak kolonizatzera pasa ziren.\nLandare hauek gehienetan hutsik dauden lurzoruak hartzen dituzte eta produzitzen duten hazi kopuruagatik eta hazteko daukaten gaitasunagatik abiadura azkarrean zabaltzen dira. Horrek gure paisaian eta ekosistemetan dauka eragina, bertako landaretza naturala desplazatzen duelako eta faunarentzat ere kaltegarriak direlako.\nUdalak, alde batetik, lursail publikoetako landare inbaditzaileak kenduko ditu eta bestetik, baserri eremuetan dauden plumero izeneko landareak ere ezabatuko ditu. Plumero hauek dituzten baserriak asko daude Bergaran eta jadanik jakinaren gainean daude landare horiek kenduko direla datozen egunotan.\nHala ere, norbaitek bere lurretan horrelako landareak baldin baditu Udalari jakinaraztea eskatzen dute, behar den bezala landarea errotik kendu ahal izateko eta plaga bat izatera iritsi ez dadin. Harremanerako telefonoa: 943 77 91 75.


Txisturako Konposizio Lehiaketa - Euskal Herriko Txistulari Elkartea\nTxisturako Konposizio Lehiaketa\nBy txistulari 2021 Iraila 13 2021 Iraila 13 Berriak\nEuskal Herriko Txistulari elkarteak txisturako musika-lan berrien sorkuntza sustatzeko Txisturako Konposizio Lehiaketaren edizio berria antolatu du. Aurten, Kutxa Fundazioaren eta Zukan Trioren babesarekin, 5.000 euro banatuko dira saritan.\nIaz lehiaketak sortzaileengan izan zuen arrakasta ikusita, hala adierazten dute parte-hartze datuek 30 herrialdetako 60 sortzailetik gorak aurkeztutako lanekin, aurten ere oinarriak mantentzea erabaki da. Lanak aurkezteko epea 2021ko azaroaren 1ean beteko da.\nHainbat konpositore eta txistularik osatutako epaimahaiak hiru sari banatuko ditu. Sariak taldean guxienez txistulari bat duen musikari talde ezberdinentzat obra berri bat idazteko enkarguak izango dira: nagusia 2.000 eurokoa eta beste biak 1.500 eurokoak.\nEgile bakoitzak proposamen bakarra bidal dezake. Horretarako bere lan ildoen erakusgarri den lehendik idatzita eta grabatuta duen ganbera talderako sorkuntza bat eta biografia laburra bidali beharko ditu. Ez dira elektronikadun lanak onartuko.\nTxistu Eguna 2020 Beran


ELAk bat egiten du Altsasuko gazteak zigortzen dituen sententziaren kontra Iruñean egingo den manifestazioarekin\nELAk bat egiten du Altsasuko 8 gazteri 76 urteko kartzela zigorra ezartzen dien sententziaren aurka jotzeko, larunbatean, ekainak 16, IruÃ±ean egingo den manifestazioarekin. Zentzu horretan, hainbat sindikatuk, mugimendu sozial, politiko eta kulturalek sententziaren aurkako eta zigortutakoen defentsaren aldeko manifestua sinatu dute. ELA ere presente izan da manifestuaren aurkezpenean.\nNafarroako eragile sozial, kultural, sindikal, eta politiko anitzen adierazpena\nManifestu hau honako gertakarien bueltan sinatzen dugu:\n1.- Altsasun 2016ko urriaren l5eko ordu txikitan gauzatu ziren gertakariak epaitu eta gero, ekainaren lean jakitera eman zen 17 /2018 zenbakidun Sententziak 76 urteko kartzela-zigorra ematen die Altsasuko zortzi gazteei.\n2.- Epaia irmoa izan baino lehen lau gazteak atxilotu eta kartzelaratu egin dituzte; delitu bakoitzarengatik ezarritako zigorrak ez dira bost urte baino altuagoak (zeinek auzipetuak libre egotea ahalbideratzen duen epaia irmoa izan bitartean) eta pertsona horiek behin baino gehiagotan erakutsi dute ez zutela ihes egiteko asmorik (behar hainbestetan beren burua epaitegietan eta epaiketan aurkeztu baitute).\n3.- Beste hiru gazteek prebentzio-kartzelan segitzen dute FIES erregimenean duela urte eta zazpi hilabete beren etxeetatik urrun dauden espetxeetan, horrek guztiak dakarren kalte fisiko, psikiko eta ekonomikoekin senitarteko eta hurbilekoek jasaten dutelarik.\nHauxe adierazi nahi dugu:\n1.- Estatu demokratikoa gidatu behar duten oinarrizko eskubideen defentsatik, ez dugula epai hori onartzen epaiketa osoan eman den proportzio-faltarengatik gertakariak terrorismo-delitutzat hartuz eta Auzitegi Nazionalak ikertu, epaitu eta zigortuz.\n2.- Aipaturiko gertaerek Nafarroako Auzitegiak ikertu, epaitu eta, behar izanez gero, zigortuak behar zutela izan eta ez Auzitegi Nazionalak, zeinek kasua bere egin zuen eta Auzitegi Gorenak berretsi egin zion gertakariak terrorismo-delitutzat hartzeagatik, hain zuzen ere, epaiak berak bertan behera utzi duen kalifikazioa.\n3.- Errefusatu egiten dugula auzipetuek prebentzio-kartzela aldian egon beharra, uste baitugu ez dagoela horretarako arrazoi legalik. Horregatik, auzipetu guztiak askatzeko eskatzen dugu dauden bitarteko judizial guztiak agortu arte.\n4.- Presio politiko eta mediatikoak gertaerekiko neurriz gaindiko zigorrak eragin dituela deritzogu. Presio horrek gertaerak terrorismo-delitutzat hartzea eta muturreko egoera sorrarazi du, egoera berean Estatuko beste tokitan sortu ez duena.\n5.-Azkenik, bake, elkarbizitza, giza-eskubide eta kalitate demokratikoen alde lan egingo dugunaren aldetik eta kasu honetan JUSTIZIA egingo denaren borondatetik, jendarte osoari dei egiten diogula parte hartzeko Altsasu Gurasoak-ek eta Altsasukoak Aske Herri-Plataformak lruñean ekainaren 16ko arratsaldeko 17:00etan SADARRETIK abiatuko den manifestazioan. Auzoz auzo zein herriz - herri atxikimendu berriak bildu eta emateko lanean jarraitzeko deia luzatzen dugu.


"Eskubideez ari gara, gizartearen ordua da"\nEusko Jaurlaritzako Justizia Sailburu ohia da Joseba Azkarraga. Urtarrilaren 11ko Tantaz tanta ekimena debekatua izan baino lehen elkarrizketatu genuen. Ondoren, Bilboko manifestazioa egiteko eskaera erregistratu zuen bere izenean.\nJoseba Azkarragak erregistratu zuen manifestazioaren deialdi berria. (Arg: Dani Blanco)\nZer sentsazio sortu dizute presoen kolektiboak eta preso ohiek azkenaldian emandako urratsek?\nDuela bi urte ETAk hartutako erabakiak sortu zidan sentsazio onaren jarraipen moduko bat izan da niretzat. Dena den, ezin da zama osoa alde bakarrean jarri, ETAri eta presoei pauso gehiago ematea exijitzen diete, baina beste aldeak kontrakoa egiten du, abokatuen kontrako operazioarekin ikusi dugun moduan. Badirudi batzuei ETAren erabateko desagerpenak kezka sortzen diela.\nHemendik aurrera zein urrats eman beharko lituzkete eragile ezberdinek?\nPresoen kasuan, iragarri duten prozesuari lehenbailehen ekin beharko liokete eta indibidualki eskatu Espetxeen Lege Organiko Orokorra ezartzeko. ETAren kasuan, disoluzioa eta armak entregatzea dira hurrengo urratsak, baina egia da horretarako beharrezko duela aurrean entrega hori egiaztatuko duen norbait edukitzea, eta Gobernua ez dago horretarako prest. Dena den, aldebakarrekoak badira ere, pausoak ematen segi behar luke ETAk. Bestalde, Eusko Jaurlaritzari eskatu behar zaio ez begiratzeko batzuei bakarrik, Espainiako Gobernuari ere exijitu diezaiola espetxe politika aldatzeko.\nHain justu Urkullu eta Rajoy bilduko dira.\nBai, baina bilera eskatu zuenetik pentsa zenbat denbora igaro den. Hor ikusten da Espainiako Gobernuaren borondatea. Eroso dago eta ez du inolako presarik. Horren aurrean jendarteak mobilizatu eta “honaino iritsi gara” esan behar du.\nEspainiako Gobernuaren jarrera kontuan edukita, zenbat denbora igaroko da presoei euren egoera hobetzeko neurriak ezarri aurretik?\nLoteria da denboraz hitz egitea. Edozein modutan, hiru pauso eman behar dira: lehenik, sakabanaketaren amaiera preso guztientzat; bigarrenik, gaixo dauden presoak kalera ateratzea, beste batzuk atera dituzten moduan, inori ez baitzaio ahaztu Galindoren kasua; eta azkenik, zigorraren hiru laurden bete dutenak ere kalera irten daitezkeela dio legeak. Eta geratzen diren presoekin, borondatea egonez gero, beti daude formulak gauzak konpontzeko, 77an izan ziren bezala.\nEusko Jaurlaritza “Hitzeman” gizarteratze programa diseinatzen ari da. Zer ezaugarri eduki beharko lituzke halako programa batek?\nNik gogoratu nahi nuke 82an senatari nintzela burutu nuena, ETA(pm)-ko zortzigarren asanbladako presoentzat eta Autonomoentzat egina bereziki. Hor ez zen inolako damurik edo kolaboraziorik eskatu, bide politikoen aldeko apustua baino ez zen izan, eta jendea pixkanaka indultuen bidez joan zen ateratzen. Gizarteratze plan batek hortik jo behar du: presoak kaleratzen joatea indultuen bidez edo zigorraren hiru laurdenak bete dituztelako. Kartzelara sartu izanaren arrazoia jadanik ez da existitzen, ETA desagertu da eta ez du hiltzen. Gatazka armatua egon den munduko edozein txokotan, gatazka horren amaiera bi aldeen artean negoziaturiko akordioaren bidez etorri da, hemen izan ezik, eta hori gatazka gezurretan ixtea da.\nPreso ugariri urte askotako kartzela zigorra geratzen zaie oraindik, zein irtenbide ikusten duzu horientzat?\nIrtenbide bat bilatu behar da, zeren eta arazoa jada ez dago. Aldeetako bat desagertu den bitartean, Gobernuak espetxeetan jendea bahiturik dauka; horrek bi-hiru urteren buruan konponduta behar luke.\nBi edo hiru urte? Delituak hor segitzen du eta legeek ere bai.\nBaina Gobernuaren gaitasuna ere hor dago, indultuak emateko adibidez.\nGobernua erabat geldirik dago.\nHorregatik mugitu behar du euskal jendarteak. Momentu honetan ez gara auzi politiko batez ari, giza eskubideez ari gara. Ez du zentzurik, eman diren urratsak eman eta gero, mendeku izaera duen espetxe politikarekin segitzea. Gizartearen momentua da.\nEta Euskal Herriko alderdi politikoen momentua?\nAlderdi politikoek egiten dutenarekin nahiko sinesgaitza naiz. Nik uste mugimendu sozialen eta jendearen baitan dagoela kontu hau. Katalunian maila politikoan kontsultarekin ikusten ari garen bezala, gure kasuan ere jendarteak mugitu behar ditu alderdiak, behin betiko konponbide bat bilatzeko.